טיול בית ספר בין אם מדובר בטיול שנתי לבין אם מדובר בטיול קצר יותר – הוא חוויה נפלאה אשר רוב חווים הילדים על מנת להכיר את הארץ, להתגבש עם ילדים אחרים וליהנות מחוויות לכל החיים.
עם זאת על מנת שהילדים אכן ייהנו מחוויה טובה ולא כזאת שתפגע בבריאותם – חשוב לדעת איך לארגן את הילדים לקראת טיול מאתגר בחסות בית ספר.
אז במה מצטיידים את הילדים?
כובע ומימיה – דאגו כי לילדים שלכם יהיו כובעים שמגנים בצורה טובה על הראש ועל הפנים וציידו אותם בבקבוק גדול של מים קרים או במימיה. עוד חשוב בטיולים בקיץ ובאביב לצייד את ילדכם ולמרוח את ידיהם ורגליהם כמו גם את הפנים בקרם הגנה עם מסנן קרינה גבוה.
משקפי שמש – אלמנט נוסף שמגן על הילדים ועל עיניהם הוא משקפי שמש. ציידו את ילדכם במשקפי שמש טובים ונוחים ודאגו לצרף להם נרתיק למשקפיים אשר ישמור על המשקפיים בטוחות.
אוכל – בדרך כלל לטיולי בית ספר נהוג לקנות לילדים חטיפים מלוחים. עם זאת חשוב לדעת כי חטיפים לא ממש משביעים והם אפילו מצמיאים ולכן חשוב לטיול של יום או יומיים לצייד את ילדכם לפחות ב 3 כריכים ובשקיות של חטיפים מזינים כמו חטיפי גרנולה, תפוחי עץ חתוכים, ושלל פירות מלאי ויטמינים.
חולצה ומכנסיים חמים – גם אם מדובר בטיול בקיץ חשוב לדעת כי לעיתים הטיולים מתארכים עד לשעות הערב מה שלעיתים גרום לקור בגוף הילד. לכן חשוב לשים בתיקו של הילד גם חולצה ארוכה ומכנסיים ארוכים וניתן להוסיף גם זוג גרביים. עוד שימו לב כי ילדכם נועל נעלי ספורט נוחות לטיול.
טלפונים לשעת חירום – שימו לב כי הילדים שלכם יודעים מהו מספר הטלפון שלכם בכל מקום בסלולר, בעבודה ובבית. חשוב שהילד שלכם ידע לחייג אליכם בכל מצב אשר איליו הוא נקלע.
שיחה לפני הטיול – אם ילדכם קטן ואינו רגיל להיות יום שלם בלעדיכם, חשוב שלפני הטיול תעשו עמו שיחה קצרה. הסבירו לו שבסוף הטיול הוא חוזר אליכם ונסו להשקיט את החרדות שלו במידה וישנן כאלה. הסבירו לו כי הוא יוצא לחוויה יוצאת דופן ובכך לומד להיות קצת עצמאי ממש כמו ילד גדול.